AARHUS: Sent søndag var en 20-årig mand på vej hjem fra arbejde og gik ad Kornbakke Allé i Aarhus Nord, da han så en gruppe personer i mørkt tøj komme gående imod sig. Manden havde en dårlig fornemmelse af personerne, og han valgte derfor at vende rundt og gå den modsatte vej.

Det hjalp ham dog ikke. Den 20-årige mand kom gående klokken klokken 23.10. Han har forklaret politiet, at han gik med sin telefon i hånden og høretelefoner i ørerne, da han kort efter pludselig fik et knytnæveslag i ansigtet. Han blev så overrasket, at han ikke bemærkede, hvem der slog ham, men pludselig blev han sparket og slået af alle personerne i gruppen der talte cirka 5-6 personer. Det skriver Østjyllands Politi i sin døgnrapport.

Èn af personerne råbte noget i stil med "giv os dine fucking ting", og den 20-årige gav dem et rødt- og blåtstribet net med personlige kort og papirer i, hvorefter alle personerne løb fra stedet.